पीडित कामदार पाँच महिनादेखि ५ वर्षसम्म कार्यरत छन् । गत फेब्रुअरी २४ मा आइपुगेका घ्याम्पेसाल-६, गोरखाका राजेश रम्तेलले नयाँ कामदारको अवस्था झन् निकै खरब भएको बताए । ‘८० हजार रुपैयाँ तिरेर साउदी आए । आएदेखि जम्मा दुईसय १७ रियाल मात्रै पाएको छु । आउँदा लागेको ऋण जस्ताको तस्तै छ । घरबाट पनि दबाब आइरहेको छ । यता कम्पनीको हालत यस्तो छ,’ उनले भने, ‘म्यानपावरले भने वास्ता गर्दैन् । काम गर मात्रै भन्छ । काम भए त गर्ने हो । त्यो पनि छैन ।’
